Für d Nachfolg vom Appezeller Bundesrat Arnold Koller isch deboi scho früeh e Frauekandidatur in Vordergrund träte. Di uusserhalb vo Appezell gänzlich unbekannti Ruth Metzler hät zerscht ufgrund vo ihrer gringe Erfahrig und ihrer  fehlende Kenntnisse vom eidgenössische Politbetrieb nur als Ussesiiterin gulte; si hät jedoch mit ihrer Jugend und ihrem unbekümmerte, sympathische Uuftrete bald e positivi Grundschtimmig uufbaue chönne. So isch si vo dr CVP nebed dr St. Galler Finanzminischterin Rita Roos als offizielli Kandidatin uufgschtellt worde.